1989

мини
**1989** (**[[Римски бројки|]]**) — година според општоприфатениот календар. Тоа била 1989 година од новата ера, 989. од вториот милениум, 89. од XX век и последна од 1980-тите.

## Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509&nbsp;г.&nbsp;п.н.е. според продолжениот јулијански календар, истата трае во текот на 7497 и 7498 година. Според асирскиот календар, во којшто мерењето на времето започнува од 4750 г.&nbsp;п.н.е, кога се проценува дека бил изграден првиот храм во граот Асур, станува збор за 6739 година. Понатаму, во еврејскиот календар, којшто започнува на 1 септември 3760 г.&nbsp;п.н.е. според продолжениот јулијански календар или околу една година пред создавањето на светот според Евреите, годината се протега во текот на 5749 и 5750 еврејска година. Според календарот на Римјаните, којшто започнува од 753 г.&nbsp;п.н.е., кога браќата Ромул и Рем го основале градот Рим (познато и како *[[Ab urbe condita]]*), годината е избројана како 2742.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г.&nbsp;п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г.&nbsp;п.н.е. На тој начин, според првото гледиште, 1989 година се протега во 4625 и 4626, додека според второто гледиште, годината трае во текот на 4685 и 4686 кинеска година. Будистичкиот календар започнува да го мери времето од 543&nbsp;г.&nbsp;п.н.е., година во којашто се смета дека Буда достигнал состојба на нирвана, и годината ја брои како 2532. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1409 и 1410 исламска година.
## Настани

* 10 јануари – Кубанските трупи почнуваат да се повлекуваат од Ангола
* 18 јануари – Полската комунистичка партија гласа за легализирање на синдикатот Солидарност
* 2 февруари – Завршува повлекувањето на советските трупи од Авганистан
* 3 февруари – Во Парагвај е извршен воен удар со кој е соборен Алфредо Штреснер, долгогодишен парагвајски диктатор
* 27 февруари – Во Венецуела се случуваат масовни немири, познати како Каракасо
* 15 април – Започнуваат протестите на „Тјенанмен“ во Пекинг
* 10 мај - Димитар Илиевски - Мурато станува првиот Македонец што се искачил на Монт Еверест 
* 4 јуни – Кинеската влада насилно ги задушува протестите на Тјенанмен
* 4 јуни – Солидарност победува на првите делумно слободни избори во повоена Полска
* 9 ноември – Источна Германија отвори премини во Берлинскиот ѕид, по што германските граѓани го рушат самиот ѕид
* 10 ноември – Тодор Живков се повлекува од челната функција во Бугарија
* 12 ноември – Во Бразил се одржуваат првите слободни претседателски избори од 1960 година
* 17 ноември - Со студентски протести во Чехословачка започнува Кадифената револуција
* 14 декември – Во Чиле се одржуваат првите слободни избори по воениот удар на Августо Пиноче во 1973 година
* 17 декември – Со бунт во Темишвар започнува Романската револуција против комунистичката власт
* 20 декември – Започнува воената интервенција на САД во Панама со која е соборен Мануел Нориега

## Родени
* 13 декември – Тејлор Свифт, американска кантри пејачка

## Починале

* 7 јануари - Хирохито, јапонски цар
* 23 јануари - Салвадор Дали, шпански сликар
* 19 мај - Ц.Л.Р. Џејмс, тринидадски социјалист
* 3 јуни - Хомеини, ирански ајатолах
* 11 јули - Лоренс Оливие, британски глумец и режисер
* 16 јули - Херберт фон Карајан, австриски диригент.
* 28 септември - Фердинанд Маркос, филипински претседател
* 30 септември - Оскар Давичо, српски поет
* 14 декември - Андреј Сахаров, советски физичар и дисидент
* 22 декември - Семјуел Бекет, ирски писател
* 25 декември - Николае Чаушеску, романски диктатор

## Поврзано
* Календарот за таа година

## Надворешни врски

81989